钦定古今图书集成/明伦汇编/官常典/第430卷 > 宋
## 钦定古今图书集成/明伦汇编/官常典/第430卷 > 宋

宋司农寺设园囿提举及监，而西京亦有宫苑司。
按《宋史百官志》：“司农寺所隶官属园苑四：玉津、瑞圣、
宜春、琼林苑，掌种植蔬莳，以待供进，修饬亭宇以备
游幸宴设。”

按《文献通考》：“宋四园苑提举官，无常员，以三司判官、
内侍都知、诸司使以上充。东曰宜春，南曰玉津，西曰
琼林，北曰瑞圣。监官各二人，以诸司使副或内侍三
班使臣充。又有西京宫苑司勾当官一人。元丰后，四
园苑属司农。”